鄭棟 (嘉靖進士)

鄭棟（），字公宇，號仰峰，江西饒州府萬年縣人，民籍，明朝政治人物。

 生平 
嘉靖二十五年（1546年）丙午科江西鄉試第二十九名舉人。嘉靖三十八年（1559年）中式己未科會試第二百一名，三甲第一百三十六名進士。都察院觀政，授河南郏县知縣，嘉靖四十年四月卒，年五十。《賜進士仰峰鄭公墓記》：文林郎知郏县大尹仰峰郑公既卒之，口间岁卜窆。届期令嗣子世京具状，请铭于中，中以后学经生，于公有山斗之仰，且于郑子有爱雅，不敢固辞。 谨按公之始初世居广信贵溪猴源乡，自正德姚源变，始割创万年，其先为贵溪巨族，代有闻人，至太翁口恩者，凡口世口口，廪郡庠由乡贡，秉教旌德，继擢攸县学谕，远近讲学咸宗之。公之先翁讳环，忠信不苟，配吴氏，有吴行，随太翁任，生公子旌德之黉宫，夏四月口伦堂下桂花盛开，人咸以为瑞，太翁喜而名之曰：“栋，盖以梁栋期之也”。再五岁，言笑动止，为列子群首，七岁即传颂强记，遂遣受戴氏礼于安仁先达汤先生，未几，补邑弟子员廪食，期年而丙午，遂登乡荐，中己未会试，观政都口口口山，周公许以可属大任，随以次应全铨，得河南之郏县治，装行，于是乡同年在畿者，晋斋姜太史、桂峰金太史、同上口后溪丁太史，并同政李公等赠以文，拜手别曰：“兄道行于伊洛矣，勿以郏小而惜牛刀之害也”。及至，郏上之民，困于口口，口口荒水旱，公早夜忧勤，指俸备赈，摧科则有抚字之仁，折狱则存矜恤之念，兴利除□，三月报政于郏，其见于巡抚都御史张公、巡按御史孙公、巡盐御史吴公之交奖，其诸二司之考最者不间矣。盖公德政之民者，深而公道之，在民者，不容泥也，郏之士民莫不相庆。辛酉四月，以公出河南府，值疾作，公驰报河南通判游公，洛阳知县雇公坚，郏县丞周公钺，乃同年弘祖公父也，咸至，会同年进士刘亦至，乃嘱以后事，遂仙逝焉。既殓峯柩南还乡，郏民泣声载道，如丧考妣，迎祭者争先累日，适内台都院鄢公奉使，闻公死，为之伤悼遣祭，及察从政清苦，乃为之厚恤，始藉以柩抵家。公先配倪氏孺人亦称吴偿，公登乡荐后，数月而卒。继配刘氏孺人，为安仁礼部尚书南翁姪女，善书法文义，己未，比上时抵临清，与后溪丁公联舟，孺人乃勉公，与丁相砥砺，果与丁公同登名，则公之声名，孺人成之也，其他经理相佐于内，卒多类比。公没时，孺人迎柩哭于路，垂绝者屡屡，以公丧无主妇，襯见千里复自勉，以为须臾之生，乃割耳截发以明志，其亦慕古贞烈，而有作者欤？公生于正德壬申四月二十二日未时，卒于嘉靖辛酉四月三十酉时，享年五十。公之子一，曰世京，先倪氏孺人之所出，亦刘氏孺人抚而教之，游县庠，配徐氏庠生银峰之女， 孙男一，日继芳。今以癸亥二月二十九曰将窆公于南源之鹧鸪山下，夫以公之性也，桂花兆瑞，则山水浅其精，万年肇造，文运开先，则山川效其灵，即其立志验其所施，当必显著，于时而大有作为者，乃寿止五十，官止文林，而竟赍志以殁，惜哉、惜哉！予谓人之生死，民之安危，古之治乱，皆天也，故在人则事业之隆□勲猷之，显晦德泽之远近，一听诸天以宰之耳，武候之死，武穆之归，万世有遗憾焉，与而具哀之机由是以决，予于公之死， 亦不无遗憾，故感慨而为铭。曰:  帝梧归昌，为古所稀、英声豪气，电闪云驰，光重前后，□起疮痍，虚已平政，上安下宜， 造物所忌，倏尔骑箕，一人死生，所实俱哀，一方斗山、所系安危，文章尘土，珠焚玉埋，千古□郏，四木含悲，瑶台赫墟，挂殿高楹。公神所归，武石之左，龙窟之右，公魂所棲，南源长流，鹧鸪高峰，与公休而，俱学是□， 公之有遗，云仍之禧。 赐进士第文林郎郏县知县仰峰郑公墓志铭             大明嘉靖四十二年癸亥岁二月二十九日之吉戊时               万年县儒学教谕闽永安萧时中  顿首  拜馔                                      孝男   郑世京   泣血   立石

 家族 
曾祖鄭仕昌；祖父鄭恩，教諭；父鄭環，母吳氏。

参考文献

Category:鄭姓
Category:万年县人
Category:明朝郏县知县